Document ID: 32009D0152

PADOMES LĒMUMS
(2008. gada 20. novembris),
lai parakstītu un provizoriski piemērotu Pagaidu nolīgumu ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses
(2009/152/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. un 181. pantu saistībā ar 300. panta 2. punkta pirmās daļas pirmo teikumu,
ņemot vērā Komisijas priekšlikumu,
tā kā:
(1)
Padome 2002. gada 12. jūnijā pilnvaroja Komisiju sākt sarunas par ekonomisko partnerattiecību nolīgumiem ar ĀKK valstīm.
(2)
Šīs sarunas ir pabeigtas, un 2007. gada 17. decembrī tika parafēts Pagaidu nolīgums ceļā uz Ekonomisko partnerattiecību nolīgumu starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi (ko veido Kamerūna), no otras puses (turpmāk “pagaidu nolīgums ceļā uz EPN”).
(3)
Tāpēc 98. panta 4. punktā pagaidu nolīgumā ceļā uz EPN paredzēta tā provizoriska piemērošana līdz spēkā stāšanās dienai.
(4)
Pagaidu nolīgums ceļā uz EPN būtu jāparaksta Kopienas vārdā un jāpiemēro provizoriski, ņemot vērā tā noslēgšanu vēlāk,
IR NOLĒMUSI ŠĀDI.
1. pants
Ar šo Kopienas vārdā tiek apstiprināta Pagaidu nolīguma ceļā uz Ekonomisko partnerattiecību nolīgumu parakstīšana starp Eiropas Kopienu un tās dalībvalstīm, no vienas puses, un Centrālāfrikas Līgumslēdzēju pusi, no otras puses, ņemot vērā Padomes lēmumu par pagaidu nolīguma ceļā uz EPN noslēgšanu.
Pagaidu nolīguma ceļā uz EPN teksts ir pievienots šim lēmumam.
2. pants
Ar šo Padomes priekšsēdētājs tiek pilnvarots norīkot personu vai personas, kas ir tiesīgas Eiropas Kopienas vārdā parakstīt pagaidu nolīgumu ceļā uz EPN, ņemot vērā tā noslēgšanu.
3. pants
Līdz noslēgšanas procedūru pabeigšanai pagaidu nolīgumu ceļā uz EPN piemēro provizoriski, kā paredzēts tā 98. panta 4. punktā. Komisija publicēs paziņojumu, kurā būs sniegta informācija par dienu, no kuras pagaidu nolīgumu ceļā uz EPN piemēro provizoriski.
Briselē, 2008. gada 20. novembrī

Labels: 18
5